SEBUAH SIRI NETFLIX
Jadi wanita simpanan suami orang ibarat berada dalam api.
Tahukah awak betapa untungnya dicintai Raja England?
Kenapa saya patut percayakan awak?
Kakak boleh jadi ratu yang hebat,
tapi dia dah ada ratu dan rakyat sayang Katherine.
Hubungan ini dah berakhir.
Awak dah buat kesilapan besar.
Kamu dah hancurkan masa depan kamu dan masa depan keluarga!
Saya cinta awak, Anne!
Masuk.
ISTANA HEVER ENGLAND
Berkahwin? Betulkah?
- Ya! - Jangan mimpilah!
Desas-desus di istana mengatakan yang Henry mahu perkahwinannya dibatalkan.
Paus takkan benarkan. Itu akan jadi satu masalah.
Katherine dah terlalu tua untuk hamil dan raja perlukan anak lelaki.
Dia ada kata yang dia nak kahwini kamu?
Mestilah.
Lebih kurang.
Sesetengah surat Henry kepada Anne sangat lucah.
Jelas sekali bahawa dia dihantui impian untuk meniduri Anne.
Henry tulis kepadanya.
Dia mahu menghabiskan "sepetang mencium itiknya".
Itu slang Tudor untuk payudara.
Sepanjang surat-menyurat itu, sesuatu berubah
dan pada satu ketika,
Henry mula lebih serius tentang Anne.
Ada sesetengah perkara yang dia tak boleh suarakan
seperti, "Sudikah awak kahwini saya?"
Tapi itulah yang dia mahukan,
dan dengan menjemput saya kembali ke istana
dan berjanji untuk mengakui bahawa sayalah yang dia cintai,
mengesahkannya.
Anne kembali ke istana,
tapi kali ini, keadaan berbeza
kerana Henry telah berjanji untuk cuba menjadikannya isteri dan ratu.
Idea yang Raja England mungkin akan mengetepikan isteri pertamanya
dan mengahwini orang lain amat mengejutkan.
Henry masih suami Katherine dari Aragon.
Kamu dah kembali.
Sekali lagi.
Halus buatannya, bukan?
Ia hadiah daripada Henry. Ia milik bondanya.
Baiknya.
Pada masa ini, Katherine sudah biasa dengan kecurangan suaminya,
jadi dia mungkin fikir ini salah satu wanita simpanannya.
Dia akan tinggalkan Anne seperti dia tinggalkan wanita lain.
Tak sangka kita kembali.
Tapi kali dengan kelebihan yang jelas.
Katherine perkecilkan saya.
Apa yang awak harapkan? Tepuk ria?
Awak cuba rampas suaminya.
Tapi Henry tak cinta dia.
Itu pentingkah?
Tak sangka sebelum ini dia isteri kakanda Henry.
Saya ingat juga.
Selepas dia mangkat, Katherine terus menjadi teman Henry.
Tapi mereka memang tiada pilihan pun.
Saya boleh jadi ratu sebaik Katherine.
Dengan gaun itu, mestilah.
Apa yang awak risaukan?
Cantik.
Berakhlak.
Tekad.
Ratu terhebat.
Buat kerja dulu. Henry mahu beri bilik lama saya kepada awak.
Saya pun bukan suka bilik itu.
- Kami akan keluar sebelum tengah hari. - Saya langsung tak tahu.
Saya takkan ubah suai bilik itu, memandangkan awak takkan lama di sini.
Anne dan Wolsey dah lama bermusuhan.
Mereka ada sejarah.
Wolsey ingat raja akan hilang minat terhadap Anne,
dan tak anggap dia ancaman seperti hakikat sebenar.
Selamat jalan!
Menakjubkan.
Ya, benar.
Beta maksudkan kamu.
Saya akan periksa barang awak yang lain.
Tuanku.
Saya bawa cambuk untuk awak.
Untuk menunggang. Saya nak bawa awak keluar.
- Saya tiada pakaian yang sesuai. - Saya dah pilihkan untuk awak.
Awak tahu berkuda, bukan?
Saya tak pasti awak mampu menyaingi saya, tuanku.
Jaga kuda di sini.
Peraturan saya, jangan lupa.
Dah lama saya tiada teman menunggang sebaik awak.
Apa status pembatalan itu?
Saya masih mengusahakannya.
Percayalah. Dah bertahun-tahun saya tak menidurinya.
Dia lebih berminat dengan Bible daripada seks.
- Bible yang bukan dalam bahasa Inggeris? - Mestilah.
Bible harus dibaca dalam bahasa Latin seperti sejak dulu lagi.
Dengar kata, awak mahu bakar mereka.
Buku atau pembidaah?
Kedua-duanya.
Mereka tahu akibatnya jika ditangkap.
Adakah hukumannya setimpal dengan jenayahnya?
Henry!
Ya Tuhan, apa yang berlaku?
Awak tertipu!
Anne, saya…
Anne, maafkan saya.
- Lepaskan saya! - Tolong maafkan saya.
Awak tertipu!
Saya mahu anak saya menjadi bakal raja England.
Itulah yang saya idamkan.
Semasa Henry VIII menjadi raja,
Tudor masih dinasti baru
dan kedudukannya lemah,
jadi, Henry sedar
bahawa dia perlu mendapatkan anak lelaki untuk mengukuhkan takhta.
Anne tak boleh hamil sebelum berkahwin
kerana anaknya akan jadi waris tak sah.
Mereka perlu ikut cara betul. Dia perlu waris sah untuk takhta Tudor.
Kalau awak mahukan saya, kahwini saya dulu.
Baiklah.
Saya mahu semuanya.
Saya nak awak
jadi milik saya.
Sejak janji temu pertama kami itu,
saya dah mencintainya.
Tapi ada perkara…
yang dia tak tahu,
yang saya tak dapat tunjukkan.
Saya tahu Henry cenderung untuk membakar pembidaah.
Saya boleh dianggap sebagai pembidaah
kerana saya baca buku yang penuh kontroversi.
Saya bermain dengan api.
Itu satu lagi hadiah daripada Henry?
Sudah tentu.
Janji temu pertama kakak tentu berjalan dengan lancar, bukan?
Saya agak begitu kerana kekasih kakak baru saja lantik saya
Pembantu Peribadi Raja England dan Ketua Kawanan Anjing Buckhound.
Mengarutnya nama jawatan kamu,
tapi kamu dah kata kamu penting, kakak pun kagumlah.
Kalau kakak tak sibuk bercumbu-cumbuan,
kakak mungkin boleh baca buku ini.
The Obedience of a Christian Man oleh William Tyndale
Menurutnya, raja tak perlu dengar cakap sesiapa,
termasuklah paus.
Ia boleh menyelesaikan masalah kakak dengan Katherine.
Penuh kontroversi.
Amat menyeleweng.
Jangan sampai tertangkap dengannya.
Anne dan adiknya, George, taasub
dengan idea agama yang radikal
yang mula tersebar di seluruh England
dan ia membahayakan mereka.
Ia bertentangan dengan agama rasmi
dan pengikutnya dihukum bunuh.
Kamu berdua buat apa?
Saya beritahu Kakak Anne tentang jawatan baru saya.
Saya nak ajak awak raikan kerja baru awak.
Menarik bunyinya,
tapi anjing-anjing itu perlu dijaga.
Anne menyimpan
salah satu buku yang paling dikecam di seluruh dunia,
iaitu Obedience of a Christian Man karya William Tyndale.
Ia mengejutkan.
Buku itu menegaskan yang raja sepatutnya lebih berkuasa daripada paus.
Ia mencabar asas kepercayaan agama Roman Katolik.
William Tyndale melarikan diri daripada Raja England
kerana menterjemahkan Bible ke dalam bahasa Inggeris.
Perbuatan ini diharamkan semasa pemerintahan Henry.
Ia perbuatan sesat dan boleh menyebabkan pengikutnya dihukum bunuh.
Awak masih baca buku itu?
Alamak, dah pukul berapa? Saya akan lambat!
Simpan buku, bersiap cepat!
Tolong simpan dengan rapi.
Baik.
Saya pun tak mahu buku mengejutkan ini ditemui.
Kalau Raja Henry jumpa, semuanya akan dibakar.
Selamat berseronok!
Sekarang, Henry tinggal serumah dengan kedua-dua wanita.
Mereka sering terserempak.
Ia amat menjengkelkan Anne.
Permainan kad itu benar-benar berlaku.
Katherine, Anne dan Henry main kad bersama.
Suasananya tentu langsung tak menyenangkan.
Katherine pandang Anne dengan penuh kebencian,
Henry menikmati semua yang berlaku
dan Anne memang sukakan cabaran.
Saya dah penat bermain.
Selamat malam.
Kesilapan terbesar Katherine adalah kerana memandang rendah terhadap Anne.
Saya harap Katherine terima hakikat yang ia berakhir seperti orang lain.
Masalahnya bukan saja kerana gagal melahirkan waris lelaki.
Tapi kerana mereka tidak cinta satu sama. Apa lagi Henry patut buat?
Yang pasti Henry mencintai saya
berbanding Katherine
dan kami pasti akan bersama.
Anne…
Saya dah kata banyak kali. Saya tak mahu jadi wanita simpanan awak.
- Memang pun. - Dia tak fikir begitu!
Wolsey masih menyelesaikan perinciannya,
tapi pokoknya kita perlu meyakinkan paus
yang perkahwinan saya dengan Katherine tidak sah.
Bagaimana awak nak lakukannya?
Pihak gereja benarkan kami berkahwin
kerana Katherine kata dia tak meniduri kakanda saya.
- Awak rasa dia tipu? - Mungkin.
Akibatnya, Tuhan hukum saya.
Leviticus 20 ayat 21.
"Lelaki yang kahwini isteri abangnya takkan dapat anak lelaki."
Tepat sekali.
Adakah kita sependapat?
Kita perlu buktikannya.
Kami suruh Wolsey aturkan perbicaraan untuk perceraian,
tapi Katherine enggan mengalah dengan mudah.
Perkahwinan Henry dan Katherine dibicara
di mahkamah di Blackfriars pada Julai 1529
dan dibicarakan oleh Wolsey
dan wakil paus, Kardinal Lorenzo Campeggio.
Bukan mudah untuk membantu raja bercerai.
Ia memerlukan izin paus.
Henry bangkit.
Dia menegaskan yang dia dihantui rasa bersalah
dan tak sanggup lagi meneruskan penipuan ini,
iaitu menjadi suami balu abangnya.
Duduklah! Awak buat saya pening!
Saya tak dapat elak!
Ini menentukan segalanya!
Keluar!
Katherine meraung dan bersujud di kaki saya.
Apa?
Dia bersumpah dia masih dara semasa kami berkahwin.
Katanya Tuhan yang patut menghakiminya.
Paus enggan beri keputusan. Wolsey kata usaha itu sia-sia saja.
Orang takkan terima.
Katanya ia dah berakhir.
Jangan harap.
Kegagalan perbicaraan itu
bermakna semua harapan Henry dan Anne musnah.
Mereka dah tunggu lebih dua tahun
untuk bersama secara sah
dan Katherine memusnahkannya.
Biasanya Wolsey akan ikut saja cakap Henry.
Dia dah berkhidmat kira-kira 20 tahun,
tapi sekarang Wolsey dah gagal.
Dia gagal mendapatkan perceraian yang raja perlukan.
Katherine tak boleh menang! Tentu ada cara lain!
Kami dah cuba semuanya.
Macam mana dengan paus? Saya ingat awak boleh pengaruhi dia.
Paus takkan lawan Katherine.
Katherine kenal ramai orang penting.
Kita perlu reda dengan takdir.
Saya takkan mengalah.
Walaupun awak fikir awak tak tertakluk kepada peraturan,
awak masih boleh menjadi mangsanya.
Kardinal yang ada wanita simpanan dan dua anak
mahu cakap tentang peraturan, ya?
Awak sebenarnya tak layak pun tinggal di sini sebagai kekasih raja.
Kalau saya jadi awak, saya tentu dah puas hati.
Saya percaya ini milik awak.
Di mana awak jumpa?
Tentu bahaya kalau raja menemuinya.
Menyimpan buku itu sebenarnya membahayakan Anne.
Jika dia didapati memilikinya,
dia boleh ditangkap dan dibakar kerana menyeleweng.
Dia perlu menemui raja sebelum orang lain melaporkannya
kerana raja saja dapat selamatkan dia.
- Dari mana awak dapat buku itu? - Ia milik saya.
Henry, awak perlu membacanya.
Ia boleh mengubah hidup kita. Ia boleh ubah segalanya.
Menurutnya, raja bukan saja bertanggungjawab menjadi raja,
tapi sebagai ketua dunia baru yang hanya bertuankan Tuhan
dan paus tak berhak beri arahan kepadanya.
Inilah cara untuk menghentikan kekejaman paus
dan mengembalikan hak awak untuk memerintah.
Ikut perintah Tuhan, bukan perintah orang lain,
termasuklah saya.
Awak tak perlukan izin manusia.
Nampaknya Anne mengaku semuanya.
Kita perlu berbincang.
Anne ada tandakan petikan tentang kuasa raja di dunianya
yang melebihi kuasa paus. Ia penting bagi Anne.
Paus ialah ketua gereja.
Dia ketua semua orang Kristian,
tapi di seluruh Eropah,
ramai yang telah menerima kepercayaan baru ini.
Dunia sedang berpecah belah.
Pengikut gereja terpecah kepada dua.
Semasa Anne menyerahkan buku itu kepada Henry,
dia beri sebab untuk Henry memisahkan dirinya daripada Rom
dan memulakan gerejanya sendiri di England.
Ini mengejutkan seluruh dunia.
Ini antara detik terpenting bukan saja semasa pemerintahan Henry,
tapi dalam seluruh sejarah England
dan semuanya disebabkan Anne!
Ini juga telah menamatkan kerjaya Wolsey.
Dia gagal mendapatkan pembatalan perkahwinan itu.
Dia dihalau dari istana dalam keadaan yang memalukan
dan kemudian ditahan,
tapi dia mati dalam perjalanan ke Menara London.
Tak sangka awak akan sertai kami.
Dengar kata, Henry hantar Katherine ke Windsor.
Thomas Cromwell, orang kanan Henry yang baru.
Dia jauh lebih baik daripada Wolsey. Lembut orangnya, berpendirian tegas.
Thomas Cromwell orang kebanyakan.
Dia anak tukang besi,
tapi dia juga antara orang terbijak pada zaman Tudor.
Dia peguam yang sangat cekap
dan sokong pembaharuan agama,
jadi dia ada banyak persamaan dengan Anne.
Jadi, sekarang raja boleh buat sesuka hati
kerana dia dah lantik dirinya sebagai Ketua Gereja!
Tak lama lagi tentu ada majlis pertabalan.
Sabar dulu, adik.
Apa dia?
Tak sangka Katherine pandai melukis.
Kenapa tuduh Katherine? Ia boleh jadi sesiapa saja.
- Ini mungkin petanda. - Jangan dramatik sangat.
Lupakan saja.
Apabila wanita sehebat kakak menuju puncak kegemilangan,
mesti ada yang benci.
Ia tentu cuma gurauan.
Anne dah ada musuh di kelilinginya.
Rakyat sayang ratu sebenar, Katherine
dan kini Anne mempengaruhi raja
untuk menerima kepercayaan agama yang radikal.
Nyawanya terancam.
Itu cuma nota.
Pendapat rakyat tentang kejadian ini berbelah bagi.
Sesetengahnya sokong Katherine, yang lain sokong saya.
Istana penuh dengan pengkhianat.
Romantiknya Henry.
Harapnya ini bukan lagi bangkai haiwan.
Awak suka tak?
Ia sesuai untuk malam pertama kita.
Pakailah.
Tunjuk kepada saya.
Satu, dua…
Anne, awak tahu perasaan saya terhadap awak.
Saya tahu,
tapi Henry, kita tak boleh bincang tentang hal ini lagi.
Yang pasti Anne dan Henry
belum mengadakan persetubuhan sepanjang percintaan mereka
kerana kaedah pencegahan kehamilan belum ada,
tapi saya pasti mereka dah buat macam-macam.
Kita akan berkahwin.
Tunggu masa saja.
Cuma ada beberapa perkara yang perlu diselesaikan.
Kita masih perlukan sokongan Eropah.
Mari kita pergi ke Perancis.
Itu cadangan yang bagus.
Henry telah memisahkan dirinya daripada golongan Katolik Eropah
dan kalau dia mahu memperisterikan Anne,
dia perlu dapatkan sokongan sekurang-kurangnya satu raja Eropah.
Mereka fikir, memandangkan Francis, Raja Perancis, kenal Anne,
mungkin dia akan menyokong perkahwinan ini.
Bagi Anne, lawatan ke Perancis itu sangat penting.
Ini kali pertama dia akan dilihat bersama Henry oleh rakyat.
Mereka sepasang kekasih dan ketika inilah, rakyat tahu tentangnya.
CALAIS PERANCIS
Bagaimana jika saya tak cam Francis?
Mengarutlah. Tiada topeng dapat menyembunyikan hidungnya.
Awak suka betul bersaing.
Kita nak jadikan Raja Perancis kawan baik kita
dengan syarat kita setuju yang saya lebih hebat.
Sudah tentu.
Pergilah tawan hatinya.
Henry bawa wanita simpanannya.
Anne Boleyn!
Mengejutkan!
Kakak kamu sihat?
Tuanku, patik dan Raja Henry ingin berbincang dengan tuanku.
Kali ini, tuanku tak perlu bergusti.
Cari beta nanti.
Kita bincang pada masa itu.
Makanannya cukup menggoda! Saya dah lapar!
Anne amat teruja untuk kembali ke Perancis.
Perancis memainkan peranan penting dalam pembentukan dirinya.
Anne nak jumpa rakannya, Marguerite,
dan dia suka menulis kepadanya.
Awak mencari seseorang?
Marguerite, kakanda Raja Francis. Kami kawan lama.
Awak tak tahukah dia tak datang?
Betul. Dia sakit.
Mungkin dia ada alahan kepada pelacur.
Jangan biar mereka nampak awak menangis.
Awak cuba beri saya semangat?
Saya anak tukang besi.
Semua orang di sini fikir saya tak layak datang.
Anne, apabila mereka cuba jatuhkan awak…
…ingat diri kita yang sebenar
Hei, sudahlah.
Dengan pujukan awak dan kepintaran saya,
Francis kini sokong kita.
Gadis-gadis itu tentu takkan kutuk awak kalau saya di situ.
Lupakan saja.
Saya boleh jaga diri.
Tak apa.
Saya ada di sini.
Selepas ayahanda saya mangkat,
penasihatnya tak fikir saya mampu memerintah England.
Tapi saya percaya
Tuhan pilih saya untuk jadi raja
dan saya bertanggungjawab menjalankannya.
Tapi awak percayakan saya.
Saya percayakan awak.
Kita boleh buat, Anne.
Awak pasti?
Awak sangat luar biasa, Anne Boleyn.
Apa masalahnya?
Mungkinkah saya hamil selepas malam tadi?
Baguslah kalau awak hamil.
Henry, saya serius!
Saya pun.
Lantaklah apa Rom nak kata.
Perancis sokong kita.
Jangan tunggu lagi.
Jom kita kahwin sekarang.
Saya mahukan awak, Anne.
Saya mahu awak di sisi sebagai isteri setiap hari.
Saya cintakan awak.
Saya juga cintakan awak.
Henry dan Anne berkahwin secara tertutup pada 1532 di Dover.
Ia bukan saja tertutup, tapi ia rahsia.
Anne kurang dikenali,
tapi dia dipilih oleh Raja England sebagai isteri
kerana raja tergila-gilakan dia.
Inilah yang dia perjuangkan selama tujuh tahun
dan dia berazam untuk menikmatinya.
Henry melakukannya demi Anne
kerana Henry mencintainya
dan terdesak untuk mendapatkan anak lelaki.
Henry dan Anne percaya perkahwinan mereka sah,
tapi dia masih suami Katherine dari Aragon.
Dia ada dua ratu dan dia seorang bigamis.
Semuanya baik?
Saya cuma tak lapar pagi tadi.
Sebenarnya, saya rasa agak mual.
Boleh bawakan epal untuk saya?
Terima kasih.
Awak makan sikit sangat sepanjang minggu. Nak saya panggilkan doktor?
Tak perlu. Saya dah rasa lebih sihat.
Awak hamil?
Akhirnya!
Anak lelaki! Ahli nujum saya kata ia anak lelaki.
Dah lama saya tunggu, Anne!
1532, Thomas Cranmer dilantik sebagai Ketua Biskop Canterbury.
Dia buat siasatan ringkas
berkenaan perkahwinan Henry dengan Katherine dari Aragon,
umukankan ia tak sah
dan mengisytiharkan perkahwinan Anne dan Henry sah.
Anne bakal merasai saat terindah dalam hidupnya.
Pertabalannya.
Semua orang di London diwajibkan berarak dan memasang sepanduk
untuk mengagungkan dan memuliakan Anne.
Ia sambutan selama empat hari
dan Annelah tumpuannya.
Apabila mahkota itu diletakkan di kepalanya, dia sah menjadi ratu.
Saya rasa nak kencing lagi. Ia normalkah?
Ia tekan pundi kencing awak
dan kalau betisnya macam betis bapanya, awak tentu terseksa!
Sabar sajalah.
Itu pun dia!
Kamu nampak anggun!
Mengagumkan!
Tak sangka kakak ipar saya Ratu England!
Tak sangka betul. Anak Boleyn memegang takhta Inggeris!
Okey. Tolong bawa ayah Boleyn pergi
sebelum air matanya membasahi baju pertabalan saya.
Ratuku!
Bersama bakal Raja England.
Ia bagaikan sebuah kisah dongeng.
Sekarang, Anne cuma perlu melahirkan anak lelaki yang sihat
dan dia akan hidup bahagia selama-lamanya.
Awak okey! Awak boleh buat.
Ayuh, tarik nafas bersama-sama saya.
Okey.
Saya tak mampu buat. Saya dah penat. Tidak!
Anne, pandang saya, boleh?
Bakal Raja England
sedang dilahirkan ke dunia sekarang.
Segala impian awak akan jadi kenyataan.
Tapi awak perlu fokus.
Bagi Anne, nasibnya masih belum pasti.
Dia tahu anak perempuan tak cukup bagus.
Pada zaman sekarang, kita rasa tak logik
memikirkan yang masa depan Anne bergantung pada kandungannya.
Satu-satunya cara untuk Anne rasa benar-benar selamat
adalah dengan melahirkan anak lelaki yang Henry perlukan sebagai penggantinya.
Ada masalahkah?
Terjemahan sari kata oleh Noorsalwati